UNELMASI ON KOHTALOSI
Haluan puhua unelmista. Millaista elämäsi oli, kun olit 17-vuotias?
Mistä unelmoit silloin? Kannustettiinko sinua unelmoimaan?
Vai elitkö ympäristössä, jossa sinua jopa paheksuttiin, -
jos uskalsit unelmoida suuria?
Haluan rohkaista sinua unelmoimaan suuria unelmia.
Haluan julistaa elämääsi unelmia ja Jumalan suunnitelmaa.
Kannustan sinua unelmoimaan.
Joosef oli 17-vuotias, kun Jumala antoi hänelle uskomattoman unen.
Hän oli vain 17-vuotias, mutta sai epätavallisen unen, -
josta hänen veljensä eivät pitäneet lainkaan. He suuttuivat hänelle.
Hän näki toisenkin unen, josta veljet suuttuivat vielä enemmän.
1. Moos. 37:1―11 "Mutta Jaakob asui siinä maassa, jossa hänen isänsä -
oli oleskellut muukalaisena, Kanaanin maassa. Tämä on kertomus -
Jaakobin suvusta. Kun Joosef oli seitsemäntoista vuoden vanha, -
oli hän veljiensä kanssa lampaita pai- mentamassa; hän oli nuorukaisena -
isänsä vaimojen Bilhan ja Silpan poikien seurassa.
Ja hän kertoi isälleen, mitä pahaa kuuli heistä puhuttavan.
Ja Israel rakasti Joosefia enemmän kuin kaikkia muita poikiansa, -
koska hän oli syntynyt hänelle hänen vanhalla iällänsä, -
ja hän teetti hänelle pitkäliepeisen, hihallisen ihokkaan.
Kun hänen veljensä näkivät, että heidän isänsä rakasti häntä -
enemmän kuin kaikkia hänen veljiänsä, -
vihasivat he häntä eivätkä voineet puhutella häntä ystävällisesti.
Kerran Joosef näki unen ja kertoi sen veljilleen; -
sen jälkeen he vihasivat häntä vielä enemmän.
Hän näet sanoi heille: 'Kuulkaa, minkä unen minä olen nähnyt.
Katso, me olimme sitovinamme lyhteitä vainiolla, ja katso, -
minun lyhteeni nousi seisomaan, ja teidän lyhteenne asettuivat ympärille -
ja kumarsivat minun lyhdettäni.' Niin hänen veljensä sanoivat hänelle: -
Sinäkö tulisit meidän kuninkaak- semme, sinäkö hallitsisit meitä?'
Ja he vihasivat häntä vielä enemmän hänen uniensa ja puheidensa tähden.
Ja hän näki vielä toisenkin unen, jonka hän kertoi veljilleen -
ja sanoi: 'Minä näin vielä unen: -
katso, aurinko ja kuu ja yksitoista tähteä kumarsivat minua'.
Ja kun hän kertoi sen isälleen ja veljilleen, nuhteli hänen isänsä häntä -
ja sanoi hänelle: 'Mikä uni se on, jonka sinä olet nähnyt? Olisiko -
minun ja äitisi ja veljiesi tultava kumartumaan sinun eteesi maahan?'
Ja hänen veljensä kadehtivat häntä; -
mutta hänen isänsä pani tämän mieleensä." Kannattaa unelmoida.
Jakeessa Snl. 29:18 sanotaan King James -käännöksen mukaan, -
että kuolemme ilman näkyä. Muissa käännöksissä jae käännetään toisin.
Vuoden 1992 käännös sanoo: "Ellei profeettoja ole, kansa villiintyy".
Ilman näkyä tai ohjausta käymme kurittomiksi tai villiinnymme.
Jos rakennat perheesi Jumalan antaman näyn ympärille, -
saat nähdä, että jos siirrät näkysi ja unelmasi seuraavalle polvelle, -
he pysyvät oikealla tiellä, seuraavat kutsumustaan -
ja ovat valmiita tekemään uhrauksia. Jakeessa Apt. 2:17 puhutaan -
näyistä ja unelmista Vanhan testamentin profeetta Joelia lainaten.
"teidän poikanne ja tyttärenne ennustavat, -
ja nuorukaisenne näkyjä näkevät, ja vanhuksenne unia uneksuvat.
Olen itse visionääri, mutta nyt olen vakavissani.
Isät, miettikää tätä hetki. Jos isät kadottavat unelmansa, -
he eivät voi enää juurruttaa näkyä poikiinsa ja tyttäriinsä.
Jos taas isä osaa unelmoida ja tavoitella unelmaansa, -
hän ympäröi itsensä edelläkävijöillä.
Haluan rohkaista kaikkia isiä, olittepa minkä ikäisiä tahansa, -
elämään niin, ettette tyydy asettumaan aloillenne ja pelailemaan golfia.
Voitte pelata golfia, jos haluatte, mutta tavoitelkaa Jumalan unelmia, -
niin innoitatte läheisiänne unelmoi- maan. Kolme asiaa uneksijoista.
Ensinnäkin unelmasi on joillekin ihmisille uhka. Niin kävi Joosefillekin.
Unet uhkasivat eniten hänen läheisiään. Isä nuhteli häntä unista, -
mutta ainakin hän piti ne mielessään. Hänen veljensä vihasivat häntä, -
ja unet lisäsivät heidän vihaansa entisestään.
Lisäksi he kadehtivat häntä. Unelmat voivat herättää läheisissäsi kateutta.
Minusta on todella surullista, että pahin vastustus unelmia kohtaan -
ei aina tule hyvänpäivän tutuilta, vaan se voi tulla sisaruksiltasi, -
ihmisiltä, joita rakastat eniten ja joilta kaipaat eniten tukea.
Vastustus voi tulla myös lapsuuden- ystäviltäsi, joiden kanssa kasvoit.
Heitä voi harmittaa, jos uskallat elää Jumalan sinulle antamaa unelmaa.
Kaikki eivät tule pitämään siitä, vaan unelmasi voi olla heille uhka.
Toinen asia unelmoijista on se, etteivät he ikinä lakkaa unelmoimasta.
Heidän unelmansa vain vaihtuvat.
1. Moos. 37:9 "Ja hän näki vielä toisenkin unen, -
jonka hän kertoi veljilleen ja sanoi: 'Minä näin vielä unen: -
katso, aurinko ja kuu ja yksitoista tähteä kumarsivat minua'."
Ensimmäisessä unessa Joosef näki, että pellon sato kumarsi häntä.
Se uni kertoi johtajuudesta. Toinen uni oli askel eteenpäin.
Aurinko, kuu ja 11 tähteä kumarsivat häntä. Hän ei lakannut uneksimasta.
Älä sinäkään lakkaa unelmoimasta. Unelmoijat jatkavat uneksimista.
Seurakuntamme on nyt 32-vuotias. Kun se oli vasta 10-vuotias, -
istuin pöytäni ääreen ja kirjoitin ylös unelmani seurakuntaamme varten.
Suljin silmäni ja aloin ajatella unelmieni seurakuntaa.
Hitaasti aloin kirjoittaa unelmiani ylös. Ne kuvasivat seurakuntaa, -
joka kasvaisi niin nopeasti, että rakennukset pullistelisivat -
ja seurakuntaa, jota kaupunki ja valtio eivät voisi jättää huomiotta.
Unelmoin myös televisiosta, ylistyksen vaikutuksesta -
ja Hillsong-johtajuuskoulusta. Unelmani olivat uhkarohkeita.
Niitä oli suorastaan noloa näyttää muille. Vaikka seurakunta oli silloin -
hyvä, terve ja jonkin verran kasvava, se oli kaukana unelmistani.
Mutta uskalsin unelmoida. Se, joka tietää, millaisen seurakunnan näin, -
voi nyt nähdä, että seurakuntamme vastaa tuota kuvausta aika hyvin.
Jumalan armosta se ei ole enää kaukainen unelma.
Mutta unelmoijat jatkavat unelmointia. Kun seurakuntamme täytti 30 vuotta, -
tein saman harjoituksen ja kirjoitin seurakunnasta, jonka nyt näen.
Siihen meni yhtä kauan aikaa, ja unelmani olivat yhtä uhkarohkeita -
kuin silloinkin. Niitä oli jälleen suorastaan noloa näyttää ihmisille.
Unelmieni seurakunta on suuri ja kaukana nykytodellisuudesta, -
mutta olen oppinut elämässä, että Jumala toteuttaa unelmat -
ja ettei tule lakata unelmoimasta.
Jokainen, joka kadottaa näkynsä tulevaisuudesta, -
palaa aina menneisyyteensä. Siksi ei tule lakata unelmoimasta.
Et voi unelmoida liian suuria unelmia. Tietysti ihmiset sanovat, -
että unelmasi ovat tyhmiä, ja ne tuntuvat suorastaan noloilta.
Tietysti olosuhteet lannistavat sinut ja osoittavat unelmasi mahdottomaksi.
Sinusta tuntuu, etteivät kykysi riitä unelman toteuttamiseen, -
kohtaat vastustusta ja olosuhteet tuntuvat olevan unelmiasi vastaan, -
mutta unelmia ei kannata lannistaa, sillä Jumala voi tehdä suuria.
Unelmat koetaan uhkana, mutta unelmoijat eivät lakkaa unelmoimasta.
Kolmas asia unelmista on, että unelmoijat ymmärtävät toisiaan.
Siksi on hyvä tulla seurakuntaan, joka on täynnä näkyä -
ja jossa sinua kannustetaan unelmiin ja näkyihin elämääsi varten.
Unelmoijat ymmärtävät unelmoijia. Jos elät ympäristössä tai perheessä, -
jossa ei ole näkyä eikä unelmaa, sinut yritetään usein lannistaa, -
mutta unelmoijat ymmärtävät toisiaan.
Jakeessa 1. Moos. 40:8 Joosef oli vankilassa.
Vankitovereina olivat teurastaja, leipuri ja kynttilänjalkojen valmistaja.
Tai jotain sinne päin. He sanoivat: "'Olemme kumpikin nähneet unen, -
eikä ole niiden selittäjää'. Ja Joosef sanoi heille: -
'Unien selitykset ovat Jumalan; kertokaa kuitenkin minulle'."
Joosef pystyi Jumalan avulla selittämään unet, -
sillä unelmoijat ymmärtävät toisiaan. Lopulta Joosefin tie vei faaraon luo, -
sillä tämä halusi ymmärtää unensa. Vankilassa tunnettiin Joosefin kyky -
tulkita unia, ja hänet vietiin mahtavan Egyptin faaraon eteen.
Joosef tulkitsi faaraon unen, mikä toteutti hänen oman unensa.
Hänestä tuli Egyptin pääministeri, koko maan toiseksi tärkein henkilö.
Vain faarao oli hänen yläpuolellaan. Hänen veljensä, hänen perheensä -
ja kaikki muutkin kumarsivat häntä. Hänen unensa toteutui.
Unelmoijat ymmärtävät toisiaan. Rohkaisen kaikkia nuoria ihmisiä -
keräämään ympärilleen toisia nuoria, jotka uskaltavat unelmoida.
He ymmärtävät unelmiasi eivätkä naura niille tai lannista sinua.
He eivät sano, että tavoittelet taivaita eivätkä pudota sinua pilvilinnoistasi, -
vaan uskovat mahdollisuuksiisi toteuttaa unelmasi.
Samoin kuin Joosef, tarvitset kolme asiaa unelmiesi toteuttamiseen.
Ensimmäinen niistä on halu elää. Joosef tarvitsi elämänhalua, -
sillä monet asiat yrittivät tappaa sekä hänet että hänen unelmansa.
Jos haluat toteuttaa unelmasi, tarvitset elämänhalua, -
sillä unelmasi yritetään tuhota. Toiseksi tarvitset halua menestyä.
Tarvitset sitä, koska Jumala ei anna unelmaa keskinkertaisuudesta -
tai epäonnistumisesta. Kuuntele, mitä Raamattu kertoo Joosefista.
Faarao sanoi hänelle jakeessa 1. Moos. 41:40: "Hoida sinä -
minun taloani, ja sinun käskyäsi totelkoon kaikki minun kansani; -
ainoastaan valtaistuimen puolesta minä olen sinua korkeampi."
Jae 41 "'Katso, minä asetan sinut koko Egyptin maan hallitusmieheksi'.
Ja farao otti sinettisormuksensa kä- destään ja pani sen Joosefin käteen -
ja puetti hänen ylleen hienot pellavavaatteet -
ja ripusti kultakäädyt hänen kaulaansa."
Joosef tarvitsi lisäksi halua palvella, sillä hän palveli aina jotakuta.
Hän oli palvelemassa isäänsä, kun veljet jättivät hänet kaivoon.
Sitten hän palveli uskollisesti orjana Potifarin talossa.
Vankilassa hän palveli muita tulkitsemalla heidän unensa.
Lopulta hänestä tuli hallitusmies, ja hän palveli nälänhädän aikana, -
sillä hän oli säästänyt hyvinä vuosina ruokaa vaikeiden aikojen varalle.
Niinpä hän nyt palveli kaupunkiaan ja maataan -
koko Egyptin pääministerinä.
Useimmilla meistä on halu elää. Sitä vaaditaan jo selviämiseenkin.
Elämänhalua useimmilla riittää, ja sitä tarvitaankin, sillä aina on asioita, -
jotka yrittävät tappaa unelmamme ja lannistaa meidät.
Menestystä taas janoaa huomat- tavasti harvempi. Minkähän takia?
Moni kyllä haluaa yhtä paljon menestystä kuin muut ovat saaneet, -
mutteivät halua kuulla puhuttavankaan menestyksen vaatimasta hinnasta.
Moni haluaa menestystä, kunnes huomaa, mitä se maksaa.
Menestys ei enää houkuttelekaan.
Elät menestyäksesi ja menestyt palvellaksesi.
Jos sinulla on uskalias unelma -
ja halua elää, tulipa unelman eteen mitä tahansa esteitä, -
ja sitoudut menestykseen, Jumala antaa unelman menestyksestä.
Menestys on raamatullinen sana.
Saatat tosin määritellä sen eri tavoin kuin maailma.
Joosua sai unelman kaikesta siitä maasta, jolle hän jalkansa astui.
Joos. 1:8 "Silloin sinä onnistut teilläsi ja silloin sinä menestyt."
On mahdollista saavuttaa hyvää tai huonoa menestystä.
Minusta huonossa menestyksessä on kyse vain meistä itsestämme.
Jos sinulla on halu elää, menestyä ja palvella ja ymmärrät, -
että elät menestyäksesi ja menestyt palvellaksesi, uskon, -
sinusta tulee osa niitä ihmisiä, joita on vain muutama sukupolvessa.
He ovat ihmisiä, joiden tarina kiinnittää toisten ihmisten huomion.
Vaikka sinulla olisi millaisia esteitä tai rajoituksia, -
jotka haittaavat unelmasi toteutumista, Jumala voi asettaa sydämeesi -
jonkin asian, jonka vuoksi haluat elää tai jonka haluat aloittaa.
Ehkä joku teistä unelmoi urasta ammattilaisurheilijana.
Urheilijana menestyminen vaatii paljon työtä, kuten tiedätte, -
mutta jos valjastat urasi palvelemaan Jeesusta, elät Jumalan kunniaksi -
ja käytät lahjaasi kirkastamaan Häntä, voit olla yksi näistä menestyjistä.
Ystävät, suurin lahja, joka teillä on, -
tulee Jumalan muodossa ja auttaa teitä toteuttamaan unelmanne.
Suurin lahjanne on Pyhä Henki.
Hän on paras ystävänne, jos haluatte toteuttaa unelmanne, -
sillä unelmat ovat Hänen alaansa. Jakeen Joh. 16:13 loppuosassa -
puhutaan Pyhästä Hengestä: "...tulevaiset hän teille julistaa."
Apt. 2:17 "Ja on tapahtuva viimeisinä päivinä, sanoo Jumala, -
että minä vuodatan Henkeni kaiken lihan päälle, -
ja teidän poikanne ja tyttärenne ennustavat, -
ja nuorukaisenne näkyjä näkevät, ja vanhuksenne unia uneksuvat."
Niin profetointi, näyt unetkin kuin unelmatkin liittyvät tuleviin asioihin.
Pyhä Henki ymmärtää unelmoijia.
Siksi uneksijan kannattaa olla Hengen ihminen.
Pyhä Henki johdattaa unelmiasi.
Raamatun mukaan Hän johdattaa meidät kaikkeen totuuteen.
Johanneksen evankeliumin luvussa 16 Jeesus puhuu Pyhästä Hengestä.
Joh. 16:13 "Mutta kun hän tulee, totuuden Henki, johdattaa hän teidät -
kaikkeen totuuteen. Sillä se, mitä hän puhuu, ei ole hänestä itsestään; -
vaan minkä hän kuulee, sen hän pu- huu, ja tulevaiset hän teille julistaa."
Mistä tiedän, että unelmani on Jumalasta eikä pelkkää harhaa?
Jeesus sanoo kauniisti jakeessa Matt. 7:9, ettei maallinenkaan isä -
anna pojalleen kiveä, jos tämä pyytää leipää.
Jae 11 "Kuinka paljoa ennemmin teidän Isänne, joka on taivaissa, -
antaa sitä, mikä hyvää on, niille, jotka sitä häneltä anovat!"
Jos luotat Pyhään Henkeen ja pyydät Häneltä leipää, et saa kiveä.
Hän johdattaa kaikkeen totuuteen, vaikkemme edes huomaisi sitä.
Olen johtanut tätä seurakuntaa 32 vuotta, ja joskus olisin halunnut -
tehdä asiat tietyllä tavalla, mutta Pyhä Henki johdatti toisin.
Jälkeenpäin voin kiittää Jumalaa Pyhästä Hengestä.
Olisin mennyt väärään suuntaan, mutta Pyhä Henki johdatti totuuteen.
Pysy siis lähellä Pyhää Henkeä.
Pyhä Henki johdattaa ja auttaa erottamaan oikean väärästä.
Samalla Hän pitää sinut oikealla tiellä unelmasi suhteen.
Joh. 16:8 "Ja kun hän tulee, niin hän näyttää maailmalle todeksi -
ja vanhurskauden ja tuomion". Hän siis näyttää, mikä on oikein -
ja mikä väärin. Hän auttaa sinua arvioimaan tilanteet oikein.
Pyhä Henki näyttää sinulle todeksi synnin, vanhurskauden ja tuomion.
Hän antaa kyvyn erottaa oikean väärästä ja vakaumuksen, -
jotta ymmärrät, kenen kanssa sinun kannattaa olla ja kenen kanssa ei.
Unelmasi on aivan liian kallisarvoinen toteutettavaksi -
ilman Pyhän Hengen voimaa. Hän johdattaa sinua, -
tekee sinut tietoiseksi synnistä ja auttaa sinua. Tästä pidän erityisesti.
Häntä kutsutaankin Auttajaksi. Ehkä mietit, kuinka ihmeessä -
pystyt ikinä toteuttamaan unelmasi tai kuinka Jumala voi sen tehdä.
Ehkä ihmiset ovat torjuneet sinut etkä elä sillä, mitä haluaisit tehdä.
Kohta joudut palaamaan kotiin häntä koipien välissä.
Muista silloin, että Auttaja on olemassa ja puolellasi.
Auttajaa tarkoittava kreikan sana on Parakletos.
Se voidaan kääntää Auttajaksi, Lohduttajaksi, Neuvonantajaksi, -
Puolestapuhujaksi, Esirukoilijaksi, Voimistajaksi ja Vierelläkulkijaksi.
Mihin tarvitsisit Pyhää Henkeä Lohduttajana unelmaasi liittyen?
Unelmoijan elämä voi olla todella yksinäinen tie.
Ehkä myös mietit, mistä ikinä saat voiman unelmasi toteuttamiseen.
Apt. 1:8 "Kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka".
Kreikan sana voimalle on dunamis, josta tulee sana dynamiitti.
Kyse on räjähtävästä voimasta.
Pyhä Henki voi kirjaimellisesti räjäyttää unelmasi toteen.
Hän voi tehdä siitä todellisuutta Jeesuksen nimessä.
Pyhässä Hengessä on hienoa se, että Hän pitää sinut samaistuttavana.
Mitä hyötyä on suuresta unelmasta, jos se eristää sinut koko maailmasta?
Pidän tästä, koska moni luulee, että Pyhä Henki tekee meistä outoja.
Valitettavasti eräille näyttääkin käyvän niin, mutta minusta -
Pyhän Hengen pitäisi tehdä meistä helpommin lähestyttäviä.
Kun ihmiset yläsalissa täyttyivät Hengellä ja alkoivat puhua kielillä, -
jakeessa Apt. 2:11 sanotaan, että kreetalaiset ja arabialaiset -
kuulivat heidän puhuvan omilla kielillään Jumalan suuria tekoja.
Jumalan suuria tekoja, ei Jumalan kurjia tekoja.
Pyhän Hengen avulla he pystyivät puhumaan ymmärrettäviä kieliä.
He julistivat niillä Jumalan suuria tekoja. Niitä unelmasikin julistaa.
Pyhän Hengen voiman ja unelmasi kautta voit olla helposti lähestyttävä -
ja yhteydessä ihmisiin ympärilläsi, niin että olet oikea ihminen -
oikeassa paikassa oikeaan aikaan, jotta Jumala voi toteuttaa unelman, -
jonka on laskenut sydämeesi. Juuri siinä on Pyhän Hengen voima.
Rukoilen vielä unelmienne puolesta. Onko sinulla sydämessäsi unelma?
Ehkä elämä on kolhinut sitä tai muut ovat lannistaneet sinua.
Usko silti, että saat vielä nähdä unelmasi elävän ja menestyvän, -
jotta voisit palvella sen kautta muita ja muuttaa maailmaa ympärilläsi.
Jos tämä koskettaa sinua, nouse ylös, niin rukoilen unelmasi puolesta.
Nostaisitteko kätenne ilmaan? Sulkisitteko silmänne hetkeksi?
Ajatelkaa vaikkapa unelmaa, joka teillä oli 17-vuotiaana.
Ehkä unelmasi on nyt kehittyneempi.
Ehkä suhteesi Jumalaan on muuttanut sitä.
Ajattele sitä, mitä Jumala on synnyttänyt hengessäsi.
Älä ajattele esteitä, vaikeuksia äläkä sitä, miksi se ei voi toteutua.
Keskity vain unelmaasi.
Herra, kiitos siitä, mitä teit Joosefin elämässä. Hän on meille esimerkki.
Rukoilen ihmisten unelmien puolesta täällä ja kaikkialla ääneni kuuluvilla.
Rukoilen niiden unelmien puolesta, jotka olet heille antanut.
Uskon, että voit toteuttaa myös tv-ohjelman katselijoiden unelmat.
Vaikka unelma olisi kuinka uskalias, sen tiellä olisi monia vastuksia, -
ja kokisimme olomme todella heikoiksi ja kyvyttömiksi, -
kiitämme Sinua siitä, että Pyhä Henki on Auttajamme, -
Lohduttajamme, Rinnallakulkijamme, Esirukoilijamme ja Vahvistajamme.
Hän antaa meille vakaumuksen ja voiman, johdattaa ja auttaa meitä.
Isä, kiitämme Pyhästä Hengestä. Rukoilen jokaisen unelman puolesta.
Tapahtukoon Sinun tahtosi ja tulkoon valtakuntasi maan päällä -
niin kuin se jo on taivaissa. Annamme Sinulle ylistyksen ja kunnian. Aamen.
Uskon ihmisten potentiaaliin -
ja toivon, että kirjallani on sanottavaa heidän todelliseen elämäänsä.
Asiat alkavat toimia ihmeellisesti, kun rakennamme oikealle perustalle.
Kirjasta on ihmisille apua, koska se on rehellinen.
Hänen koetuksensa osoittavat, että Jumala johtaa hänen elämäänsä.
Tämä mies on elävä todiste Jumalan työstä hänessä.
Hän on todella kantanut ristiään ja ollut tärkeä ase Jumalan työssä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana.
Ylistäkää Herran, Jumalamme nimeä -
kädet kohotettuina
Herra, annan elämäni tietäen, -
että Kristuksessa olen todella olemassa
Pyhä Henki, pala tulen lailla
UUSI HILLSONG-ALBUMI TILATTAVISSA ENNAKKOON
Olen Brian Houston Hillsong TV:stä ja kiitän sinua seurastasi.
Uskon, että Jumala puhuu sinulle ohjelman kautta. Ota se vastaan.
Olen puhunut paljon kirjastani, koska uskon siihen palavasti.
Haluan nähdä sen muuttavan ihmisiä ja kuulla heidän todistuksiaan.
Lähetä minulle kuva itsestäsi lukemassa kirjaa tai kerro viestillä, -
kuinka kirja on vaikuttanut sinuun. Luen viestit, ja ne rohkaisevat minua.
Ne voivat rohkaista myös muita. Siunausta ja muista: Paras on edessä!
Löydän paikkani ikuisesti Sinussa, Jumalani
Jalkani veivät minut kauas, mutta nyt olen siellä missä Sinäkin
Löydän ikuisesti paikkani Sinussa, Jumalani
Rakkautesi peittää minut, se kuohuu sydämessäni
Löydän ikuisesti paikkani Sinussa, Jumalani
Jalkani veivät minut kauas, mutta nyt olen siellä missä Sinäkin
Löydän ikuisesti paikkani Sinussa, Jumalani
Jään varjoosi loppuelämäkseni
Suomennos: Anni Lähteenmäki